Diari Oficial de la Generalitat Valenciana


Sumari del DOGV 287, del 16-09-1985 (1985/804970)

ORDRE de 31 de juliol de 1985, de la Conselleria d'Obres Públiques, Urbanisme i Transports, per la qual es regula la recollida de passatgers pels serveis de transport públic de viatgers en automòbils de turisme.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   287

Data del DOGV
:   16-09-1985

Secció del DOGV
:   ALTRES DISPOSICIONS

Número del document
:   1985/804970


Data del document
:   31-07-1985

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 31 de juliol de 1985, de la Conselleria d'Obres Públiques, Urbanisme i Transports, per la qual es regula la recollida de passatgers, pels serveis de transport públic de viatgers en automòbils de turisme.  
El Real Decret 2025/1984, de 17 d'octubre, sobre coordinació de les competències administratives en relació amb els serveis de transport públic de viatgers en automòbils de turisme, estableix l'obligació que els serveis que es presten, ja siguen urbans o interurbans, tinguen el seu origen en el municipi que els haja atorgat la corresponent llicència municipal o en el que en el seu cas estiguen residencials els vehicles.   
No obstant això aquesta obligació, regla general a la qual ens devem ajustar per a l'adequada ordenació i prestació d'aquestos serveis, el mateix Real Decret estableix que les Comunitats Autònomes podran determinar en quins casos i amb quines condicions els vehicles que hagen sigut prèviament contractats puguen prestar serveis realitzant la càrrega de passatgers fora del terme del municipi que els haja atorgat la corresponent llicència o en el qual en el seu cas estiguen residenciats.   
A la vista d'allò anterior, i tenint en compte la realitat i problemàtica d'aquest sector del transport públic, els interessos dels usuaris, així com les peticions dels propis professionals, es veu la necessitat de determinar per a l'àmbit territorial de la nostra Comunitat en quins casos i condicions es pot autoritzar als vehicles prèviament contractats la recollida de viatgers fora del municipi d'origen, singularment en els casos d'inexistència o indisponibilitat de vehicles de turisme de servei públic en una determinada població, així com quan la recollida dels passatgers tinga lloc en els aeroports de la Comunitat Valenciana.   
Per tot això, en virtut d'allò previst en l'art 7.é del Real Decret 2025/1984, de 17 d'octubre, i de conformitat amb l'Estatut d'Autonomia de la Comunitat Valenciana, Llei de Govern Valencià i Decret del Consell 37/1984 de 2 d'abril,   
DISPOSE:   
Article 1.r   
1. Els titulars i conductors habilitats dels serveis de transport públic de viatgers en automòbils de turisme sols podran recollir passatgers en el municipi que haja expedit la corresponent llicència o en quin en el seu cas estiguen residenciats els vehicles. A aquestos efectes s 'entendrà que l'origen del transport es produeix en el lloc en el qual es realitze la càrrega dels passatgers.   
2. S'exceptua d'aquesta obligació als titulars i conductors habilitats d'aquestos serveis que disposen de l'oportuna autorització, atorgada per als casos i d'acord amb les condicions que s'establisquen en els articles següents de la present Ordre.   
Article 2.n   
1. Els Serveis Territorials de Transports d'aquesta Conselleria podran autoritzar la recollida de viatgers fora del terme del municipi que haja atorgat la corresponent llicència o en el qual en el seu cas estiguen residenciats els vehicles, per a la prestació de serveis interurbans prèviament contractats.   
2. Les peticions d'autorització per a la realització d'aquestos serveis es presentaran per escrit al Servei Territorial de Transports que corresponga segons la residència del vehicle. En dit escrit deuran constar les següents dades:   
- Nom del titular i del conductor del vehicle amb el qual pretén realitzar el servei, així com la seua matrícula.   
- Número i classe de la llicència municipal i de l'autorització de transport interurbà.   
- Nom i cognoms dels viatgers a recollir, i en el seu cas de la persona física o jurídica que contracta el servei.   
- Data, lloc, hora de recollida dels viatgers, destí o itinerari a recórrer.   
3. A dita petició s'acompanyarà:   
- Còpia confrontada de la llicència municipal i de l'autorització de transport interurbà (V.T.) del vehicle amb el qual se pretén realitzar el servei.   
- Telegrama o escrit de petició de la persona física o jurídica que contracte el servei.   
4. Les autoritzacions es cumplimentaran per duplicat, quedant en poder del Servei Territorial de Transports atorgant el segon exemplar, i en elles constaran totes les dades assenyalades en el punt 2 d'aquest article.   
Article 3.r   
1. Quan en els serveis prèviament contractats la recollida de viatgers fora del terme del municipi que haja atorgat la corresponent llicència o en el qual en el seu cas estiguen residenciats els vehicles es tinga que realitzar en els aeroports de la Comunitat Valenciana l'autorització per a la seua prestació podrà sol·licitar-se á través dels Agents de l'autoritat de servei en l'Aeroport indicant a tal efecte el nom. i cognoms dels passatgers peticionaris del servei, lloc de destinació i itinerari.   
2. Dits Agents, prèvia indicació del lloc d'aparcament per a esperar dels viatgers sol·licitants del servei entregaran al conductor una autorització segellada per á eixir ocupat de l'Aeroport. En aquesta autorització deuran constar les dades establides en el punt 2 de l'article anterior.   
3. De les autoritzacions atorgades, que es complimentaran per duplicat, es remetrà la còpia al Servei Territorial de Transports que corresponga segons la residència del vehicle.   
Article 4.é  
1. En els casos d'inexistència o indisponibilitat d'automòbils de turisme de Servei Públic en una determinada població l'autorització per a realitzar els Serveis a què es refereix l'art. 2.n es podrà sol·licitar davant l'Ajuntament on es realitze la recollida dels viatgers.   
2. En dites autoritzacions, que es complimentaran per duplicat, remetent-se còpia al Servei Territorial de Transports que corresponga segons la residència del vehicle deuran constar les dades establides en el punt 2 de l'art. 2.n   
Article 5.é  
En les situacions de força major o auxili immediat i necessari no es requerirà cap tipus d'autorització.   
Article 6.é  
Els conductors portaran durant la prestació dels serveis les autoritzacions establides en la present Ordre per a la seua exhibició, en cas de necessitat, a la Inspecció de Transports i torces de vigilància en carretera.   
Article 7.é  
Les infraccions a aquesta Ordre es sancionaran de conformitat amb allò establit en la Llei 38/1984, de 6 de novembre.   
DISPOSICIONS FINALS:   
Primera  
Es faculta a la Direcció General de Transports d'aquesta Conselleria per al desenvolupament i interpretació de la present Ordre.   
Segona  
La present Ordre entrarà en vigor al següent dia de la seua publicació en el Diari Oficial de la Generalitat Valenciana.   
València, 31 de juliol de 1985.   
El Conseller d'Obres Públiques, Urbanisme i Transports,  
RAFAEL BLASCO I CASTANY